CELEX: 62011TN0552
Language: et
Date: 2011-10-24 00:00:00
Title: Kohtuasi T-552/11: 24. oktoobril 2011 esitatud hagi — Lito Maieftiko Gynaikologiko kai Cheirourgico Kentro versus komisjon

7.1.2012   
            
            
               ET
            
            
               Euroopa Liidu Teataja
            
            
               C 6/19
            
         24. oktoobril 2011 esitatud hagi — Lito Maieftiko Gynaikologiko kai Cheirourgico Kentro versus komisjon
   (Kohtuasi T-552/11)
   2012/C 6/36
   Kohtumenetluse keel: kreeka
   
      Pooled
   
   
      Hageja: Lito Maieftiko Gynaikologiko kai Cheirourgico Kentro (Ateena, Kreeka) (esindaja: advokaat E. Tzannini)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               rahuldada käesolevas asjas esitatud hagi;
            
         
               —
            
            
               tühistada vaidlustatud võlateade;
            
         
               —
            
            
               arvestada tema argumente, millega ta kinnitab, et tema 17. juuni 2011. aasta memorandumis osutatud summad kuuluvad hüvitamisele;
            
         
               —
            
            
               tühistada vaidlustatud toiming ka alles sooritamata kolmandat osamakset puudutavas osas;
            
         
               —
            
            
               hüvitada summad, mis võivad kuuluda hüvitamisele alles sooritamata kolmanda osamaksega, mis on olnud peatatud viis aastat;
            
         
               —
            
            
               tunnistada käesolevas asjas esitatud hagi ajaoluks, mis katkestab kolmanda osamakse saamise õiguse aegumistähtaja;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Käesolevas asjas esitatud hagiavaldusega palub hageja tühistada 9. septembri 2011. aasta võlateates nr 3241109207 sisalduv komisjoni otsus, mis käsitleb hageja osalemist teadusprojektis „WARD IN HAND” nr 510743.
   Hagi põhjenduseks esitab hageja järgmised väited:
   
               —
            
            
               Euroopa Komisjon on võimu kuritarvitanud, kuna ta on õiguslikult võrdsustanud time sheets esitamata jätmise tarne tegemata jätmisega, rikkudes seega oma lepingulisi kohustusi;
            
         
               —
            
            
               vaidlustatud võlateates põhjenduste puudumine ja selle üldpõhimõtte rikkumine, mille kohaselt peab ebasoodus otsus sisaldama põhjendusi, et oleks võimalik kontrollida selle seaduslikkust, kuna vaidlustatud võlateates ei ole esitatud ühtki põhjendust;
            
         
               —
            
            
               tõendite arvestamata jätmine;
            
         
               —
            
            
               õigusnormide rikkumine ja põhjenduste puudumine, kuna kostja ei ole arvestanud hageja esitatud faktilisi asjaolusid ja on need õigusvastaselt ja põhjendusi esitamata kõrvale jätnud;
            
         
               —
            
            
               õiguspärase ootuse põhimõtte rikkumine, kuna kostja jättis õigusvastaselt tegemata teadusprojekti viimase osamakse hagejale ja muutis viis aastat pärast projekti lõppemist asjatuks kogu tema uurimistöö.